CELEX: 52010PC0017
Language: fi
Date: 2010-01-29
Title: Ehdotus: neuvoston asetus tiettyjen Kiinan kansantasavallasta peräisin olevien volframielektrodien tuontiin sovellettavien polkumyyntitoimenpiteiden osittaisen välivaiheen tarkastelun päättämisestä

Tärkeä oikeudellinen huomautus

|

52010PC0017

Ehdotus: neuvoston asetus tiettyjen Kiinan kansantasavallasta peräisin olevien volframielektrodien tuontiin sovellettavien polkumyyntitoimenpiteiden osittaisen välivaiheen tarkastelun päättämisestä  /* KOM/2010/0017 lopull. - NLE 2010/0009 */  

	Bryssel 29.1.2010KOM(2010)17 lopullinen2010/0009 (NLE)Ehdotus:NEUVOSTON ASETUStiettyjen Kiinan kansantasavallasta peräisin olevien volframielektrodien tuontiin sovellettavien polkumyyntitoimenpiteiden osittaisen välivaiheen tarkastelun päättämisestäPERUSTELUT1. Ehdotuksen tausta-  Ehdotuksen perustelut ja tavoitteetTämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009, jäljempänä ’perusasetus’, soveltamista tiettyjen Kiinan kansantasavallasta peräisin olevien volframielektrodien tuontia koskevassa menettelyssä.-  Yleinen taustaEhdotus perustuu perusasetuksen soveltamiseen ja tutkimukseen, joka tehtiin perusasetuksessa säädettyjen sisältöä ja menettelyä koskevien vaatimusten mukaisesti.-  Nykyiset säännökset ehdotuksen alallaNeuvoston asetus (EY) N:o 260/2007 lopullisen polkumyyntitullin käyttöönotosta tiettyjen Kiinan kansantasavallasta peräisin olevien volframielektrodien tuonnissa-  Johdonmukaisuus suhteessa unionin muuhun politiikkaan ja muihin tavoitteisiinEi koske tätä ehdotusta.2. Asianomaisten osapuolten kuuleminen ja vaikutusten arviointi-  Asianomaisten osapuolten kuuleminenMenettelyn osapuolilla on perusasetuksen säännösten mukaisesti ollut tilaisuus puolustaa etujaan tämän tutkimuksen yhteydessä.-  Asiantuntijatiedon käyttöUlkopuolisten asiantuntijoiden käyttö ei ollut tarpeen.-  Vaikutusten arviointiEhdotus perustuu perusasetuksen täytäntöönpanoon.Perusasetuksessa ei säädetä yleisestä vaikutusten arvioinnista, mutta se sisältää tyhjentävän luettelon arvioitavista edellytyksistä.3. EHDOTUKSEEN LIITTYVÄT OIKEUDELLISET NÄKÖKOHDAT-  Ehdotetun toimen lyhyt kuvausKomissio pani 4. joulukuuta 2008 vireille osittaisen välivaiheen tarkastelun, joka rajattiin yhden vientiä harjoittavan tuottajan tiettyjen Kiinan kansantasavallasta peräisin olevien volframielektrodien polkumyynnin tarkasteluun asianomaisen viejän pyynnöstä.Asianomainen yritys peruutti tarkastelua koskevan pyyntönsä 9. marraskuuta 2009. Kun oli harkittu, olisiko perusteltua jatkaa tutkimusta omasta aloitteesta, päätettiin tarkastelun lopettamisesta. Näin ollen ehdotetaan, että neuvosto antaa liitteenä olevan ehdotuksen mukaisen asetuksen, joka olisi julkaistava Euroopan unionin virallisessa lehdessä viimeistään 3. maaliskuuta 2010.-  OikeusperustaNeuvoston asetus (EY) N:o 1225/2009, annettu 30 päivänä marraskuuta 2009, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta-  ToissijaisuusperiaateEhdotus kuuluu unionin yksinomaiseen toimivaltaan. Toissijaisuusperiaatetta ei sen vuoksi sovelleta.-  SuhteellisuusperiaateEhdotus on suhteellisuusperiaatteen mukainen seuraavista syistä:Toimintatapa on kuvattu perusasetuksessa, eikä mahdollisuutta kansallisiin päätöksiin anneta.Vaatimusta, jonka mukaan unionille, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuvan taloudellisen ja hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta.-  Sääntelytavan valintaEhdotettu sääntelytapa: asetus.Muut vaihtoehdot eivät soveltuisi seuraavasta syystä:Muut sääntelytavat eivät tule kyseeseen, sillä perusasetuksessa ei säädetä muista vaihtoehdoista.4. TALOUSARVIOVAIKUTUKSETEhdotuksella ei ole vaikutusta unionin talousarvioon.2010/0009 (NLE)Ehdotus:NEUVOSTON ASETUStiettyjen Kiinan kansantasavallasta peräisin olevien volframielektrodien tuontiin sovellettavien polkumyyntitoimenpiteiden osittaisen välivaiheen tarkastelun päättämisestäEUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009[1], jäljempänä ’perusasetus’, ja erityisesti sen 11 artiklan 3 kohdan ja 9 artiklan 1 kohdan,ottaa huomioon ehdotuksen, jonka komissio on tehnyt neuvoa-antavaa komiteaa kuultuaan,sekä katsoo seuraavaa:1. MENETTELY1.1. Voimassa olevat toimenpiteet(1) Neuvosto määräsi asetuksella (EY) N:o 260/2007[2] lopullisen polkumyyntitullin tiettyjen Kiinan kansantasavallasta peräisin olevien volframielektrodien tuonnille. Voimassa olevat tullit vaihtelevat 17 prosentista 38,8 prosenttiin yksilöllisten tullien soveltamisalaan kuuluvien kolmen yrityksen kohdalla. Jäännöstulli on 63,5 prosenttia.1.2. Tarkastelua koskeva pyyntö(2) Komissio sai toukokuussa 2008 perusasetuksen 11 artiklan 3 kohdan mukaista osittaista välivaiheen tarkastelua koskevan pyynnön yhdeltä tiettyjen Kiinan kansantasavallasta peräisin olevien volframielektrodien vientiä harjoittavalta tuottajalta.(3) Pyynnön esitti Shandong Weldstone Tungsten Industry Co. Limited, jäljempänä ’SWT’ tai ’pyynnön esittäjä’.(4) Pyynnön esittäjä oli toimittanut alustavan näytön siitä, että laskennallisten normaaliarvojen vertailu unioniin suuntautuvan viennin myyntihintoihin osoittaa, että polkumyyntimarginaali olisi huomattavasti voimassa olevan toimenpiteen tasoa alhaisempi ja että toimenpiteen soveltamisen jatkaminen nykyisellä tasollaan ei olisi enää tarpeen polkumyynnin vastapainoksi.1.3. Menettelyn vireille paneminen(5) Kuultuaan neuvoa-antavaa komiteaa komissio päätti, että oli olemassa riittävä näyttö osittaisen välivaiheen tarkastelun vireille panemiseksi, mistä syystä se julkaisi Euroopan unionin virallisessa lehdessä [3] ilmoituksen, jäljempänä ’menettelyn vireillepanoilmoitus’, osittaisen välivaiheen tarkastelun vireillepanosta perusasetuksen 11 artiklan 3 kohdan mukaisesti; tarkastelu rajattiin koskemaan polkumyyntiä SWT:n osalta. Tarkasteltavana oleva tuote on sama kuin neuvoston asetuksessa (EY) N:o 260/2007 määritelty eli Kiinan kansantasavallasta peräisin olevat volframihitsauselektrodit, joiden painosta vähintään 94 prosenttia on volframia, lukuun ottamatta pelkästään sintrattuja, myös leikkaamattomat tai määräpituisiksi leikatut; tuote luokitellaan CN-koodeihin ex 8101 99 10 ja ex 8515 90 00.(6) Polkumyyntiä koskeva tutkimus kattoi 1 päivän lokakuuta 2007 ja 30 päivän syyskuuta 2008 välisen ajanjakson.(7) Komissio ilmoitti tarkastelua koskevan tutkimuksen vireillepanosta virallisesti pyynnön esittäjälle ja unionin tuotannonalan ja viejämaan edustajille. Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi menettelyn vireillepanoilmoituksessa asetetussa määräajassa.2. PYYNNÖN PERUUTTAMINEN JA MENETTELYN PÄÄTTÄMINEN(8) SWT peruutti komissiolle osoittamallaan, 9 päivänä marraskuuta 2009 päivätyllä kirjeellä pyyntönsä, joka koski tiettyjen Kiinan kansantasavallasta peräisin olevien volframielektrodien tuontiin sovellettavien polkumyyntitoimenpiteiden osittaisen välivaiheen tarkastelun vireillepanoa. Nykyisen talouskriisin vuoksi pyynnön esittäjä on ryhtynyt tarkastelemaan uudelleen toimintojensa tiettyjen osien taloudellista elinkelpoisuutta.(9) Unionin tuotannonalan edustajat katsoivat, että pyynnön esittäjän antamat syyt pyynnön peruuttamiselle olivat olosuhteisiin liittyviä eivätkä hyväksyttäviä.(10) Koska tarkastelua koskeva pyyntö oli kuitenkin jo jätetty toukokuussa 2008 eli ennen talouskriisin alkua ja koska pyynnön esittäjä peruutti pyynnön selvästi kriisin alkamisen jälkeen, kun tutkimus oli vielä käynnissä eikä siis täysin valmistunut, komissio ei voi katsoa, että peruuttamissyyt olisivat olosuhteisiin liittyviä.(11) Tarkasteltiin, olisiko perusteltua jatkaa tarkastelua koskevaa tutkimusta omasta aloitteesta. Komission yksiköt totesivat, että tutkimuksen päättäminen ei vaikuttaisi nykyisiin polkumyynnin vastaisiin toimenpiteisiin, eikä vakuuttavia näkökantoja esitetty sen tueksi, että tutkimuksen päättäminen olisi unionin edun vastaista. Tästä syystä tarkastelua koskeva tutkimus olisi päätettävä.(12) Asianomaisille osapuolille ilmoitettiin aikeesta päättää tarkastelua koskeva tutkimus ja niille annettiin mahdollisuus esittää huomautuksensa. Edellä 10 ja 11 kappaleessa esitettyjä päätelmiä muuttavia huomautuksia ei esitetty.(13) Komissio katsoi näin ollen, että tiettyjen Kiinan kansantasavallasta peräisin olevien volframielektrodien tuontia koskeva tarkastelu olisi päätettävä ilman, että voimassa olevia polkumyyntitoimenpiteitä muutetaan,ON HYVÄKSYNYT TÄMÄN ASETUKSEN:1 artiklaPäätetään asetuksen (EY) N:o 1225/2009 11 artiklan 3 kohdan mukaisesti vireille pantu tiettyjen Kiinan kansantasavallasta peräisin olevien volframielektrodien tuontiin sovellettavien polkumyyntitoimenpiteiden osittainen välivaiheen tarkastelu muuttamatta voimassa olevia polkumyyntitoimenpiteitä.2 artiklaTämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […] päivänä […]kuuta […].Neuvoston puolestaPuheenjohtaja [1] EUVL L 343, 22.12.2009, s. 51.[2] EUVL L 72, 13.3.2007, s. 1.[3] EUVL C 309, 4.12.2008, s. 11.